તાજેતરમાં જ દિલ્હીના અબજોપતિ બિઝનેસમેન આનંદ આહુજા સાથે ધામધૂમથી લગ્નગ્રંથિથી જોડાનાર અને લગ્નના બીજા જ સપ્તાહમાં કાન્સ ફિલ્મ ફેસ્ટિવલમાં રેડ કાર્પેટ પર સહુના આકર્ષણનું કેન્દ્ર બનનાર સોનમ કપૂરને પોતાની કેરિયર અને વિચારોમાં ખૂબ સાહસિક માનવામાં આવે છે. વાત ફિલ્મની પસંદગીની હોય કે પછી પોતના પોશાક સાથે અવનવા પ્રયોગો કરવાની, બોલીવૂડમાં બહુ ઓછી હીરોઈનો સોનમ જેવી હિંમત દાખવી શકે છે. જોકે, તે સંપૂર્ણપણે નિર્ભિક તો નથી જ. ડર તેને પણ લાગે છે અને તે છે લિફ્ટમાં ફસાઈ જવાનો. સોનમ કહે છે, “મને ઘણીવાર લિફ્ટમાં એકલા ફસાઈ જવાનો ભય સતાવે છે. મને તેનાં દુઃસ્વપ્નો પણ આવે છે. હું હંમેશા ભગવાનને પ્રાર્થના કરું છું કે ક્યારેય મારી પરિસ્થિતિ આવી ના થાય. હું નથી જાણતી કે તેવી પરિસ્થિતિમાં મારા કેવા હાલ થશે. એટલું જાણું છું કે તે જરા પણ સારા નહીં હોય! ”.